אנשי הים התיכון

בעקבות אסון הזפת - הפגנת התנועה הסביבתית!
2021-03-06 19:30 - 22:00 (Asia/Jerusalem)
הפגנה של התנועה הסביבתית בנושא אסון הזפת בחופים. מוצ"ש ה- 6/3, 19:30, כיכר הבימה, ת"א
חופי ישראל שחורים. אסון הזפת מתברר כאסון האקולוגי החמור בתולדות ישראל. הלב נשבר. אנחנו כועסים וזועמים, כי האסון הוא לא גזירת גורל. ניתן היה למנוע אותו. הכתובת הייתה על הקיר. התרענו, זעקנו, אך איש בממשלה לא הקשיב. ממשלת ישראל, באטימותה ובסדרי העדיפויות הלקויים שלה, הביאה עלינו את האסון הזה, ומוליכה אותנו בבטחה גם לאסון הבא, שעלול להיות חמור פי כמה.
רשימת המחדלים ארוכה:
התוכנית הלאומית למוכנות ותגובה לאירועי זיהום ים בשמן (תלמ"ת) מ – 2008 לא עוגנה בחקיקה ומעולם לא תוקצבה. בשל כך, לא הוקמו מערכי ניטור וטיפול המאפשרים התמודדות עם תקלת שפך, לא גוייס כ"א מסלק ולא בוצעה הצטיידות נאותה.
הממשלה "מייבשת" את המשרד להגנת הסביבה, שסובל מתת-תקצוב חמור במשך שנים.
הקרן למניעת זיהום בים נוצלה במשך שנים למטרות שונות ומשונות, אך לא למניעת זיהום בים.
מסיבה לא ברורה מדינת ישראל לא חברה בגוף האירופי המעביר התראות על תקלות שפך בים התיכון, ועל כן לא קיבלה ממנו התראה בזמן אמת על כתם הנפט.
לא קיים מערך ניטור עצמאי לזיהוי שפך שמן: רדאר, תצלומי לווין, סיורים אוויריים וימיים, רחפנים, גליידרים תת-ימיים, מצופים ועוד. אין העברת מידע בין רשויות המדינה השונות בנושא זה.
בלחץ ארגוני הסביבה, המשרד להגנת הסביבה חייב את מפעילי אסדות ליוויתן וכריש-תנין להתקין גלאי שפך שמן, אך מערכת כזו לא הותקנה במועד שהוגדר לה על גבי אסדת לוויתן, מה שהיה עשוי לתת התראה מוקדמת ולהקטין את הנזק לחופים!
לאחר שהזפת היכתה בחופי הארץ, מערך הטיפול בתקלת שפך שמן של ישראל התגלה במערומיו. מי שנשא בנטל הם עשרות אלפי אזרחים שאספו את הזפת בידיהם. אנשי רשויות מקומיות קנו ציוד בכספם הפרטי במקס סטוק.
עוד ב- 2018 הודה סגן ראש אגף ים וחופים במשרד להגנת הסביבה כי בכל הקשור להתגוננות מתקלת שפך משמעותית בים, כל שנותר לנו הוא להתפלל.
משרד הבריאות נזכר לאסור שיווק דגי ים רק שבוע לאחר האסון.
70% ממי השתייה בישראל מקורם בחופי הים התיכון. עדיין לא ברורה השפעת האסון על איכות מי השתייה, אך אין ספק שתקלת שפך גדולה יותר תגרום לעצירת פעולתם של מתקני ההתפלה.
התחבורה בישראל ממשיכה להתבסס בעיקרה על דלקים ואין כל תכנית ממשלתית למעבר מואץ לתחבורה חשמלית, ציבורית ופרטית. אין גם תכנית מיסויית התומכת בכך, אלא להיפך!
ממשלת ישראל ממשיכה לקדם מאות פרוייקטים פוסילים המעלים דרמטית את הסיכוי לאסון קולוסאלי בישראל, ביניהם: התוכנית ההזויה להזרמת נפט מהמפרץ הפרסי דרך אילת ואשקלון, המשך חיפושי וקידוחי נפט וגז מול חופי ישראל, הקמת מסופי דלקים בחיפה ובאשדוד וביסוס משק האנרגיה על גז פוסילי, בניגוד למגמה המובהקת בעולם להיגמל מתעשיות מזהמות ולעבור לאנרגיה מתחדשת.

אנחנו דורשים:
– ועדת חקירה ממלכתית למחדל אסון הזפת!
– תקצוב והצטיידות במערכות התראה מוקדמת לאיתור שפך שמן בים, לרבות על אסדות הגז כולן, אך לא רק.
– תקצוב והצטיידות לצורך מוכנות מלאה לטיפול באירוע שפך גדול.
– אישור בחקיקה של התכנית הלאומית למוכנות ותגובה לאירוע שפך שמן בים.
– הקמת כוח ימי אזורי משותף להתמודדות עם אירוע שפך גדולים.
– תיקון חוק הנפט באופן שיבטיח פיקוח סביבתי אמיתי על קידוחי נפט וגז.
– חקיקת חוק האזורים הימיים באופן שיקנה בהם סמכויות פיקוח ואכיפה מלאות למשרדי הבריאות והגנת הסביבה, שוות ערך לאלו של משרד האנרגיה.
– לעצור באופן מיידי את התוכנית ההרסנית להעברת הנפט מהאמירויות בצינור קצא"א מאילת לאשקלון. מימוש התוכנית הזו עלול להביא חורבן על מפרץ אילת וחופי ישראל בים התיכון, ולאיים על יכולות התפלת המים של ישראל.
– לעצור את התוכניות להקים מסופי נפט חדשים בנמלי מפרץ חיפה ואשדוד.
– לעצור את חלוקת הרישיונות לחיפוש גז ונפט בקרבת החופים, לרבות הקידוח מול חוף פלמחים!
– מעבר מואץ לשימוש באנרגיה ירוקה- אישור הצעת המחליטים לכלכלה דלת פחמן ובלימת כל פרויקט פוסילי חדש

הים התיכון: משדות-ים ועד ג'יברלטר
2021-02-23 19:00 - 20:00
הים התיכון משתרע לאורך כמעט 4000 קילומטרים מחופי ארצנו במזרח ועד למצרי ג'יברלטר במערב, בואכה האוקיינוס האטלנטי. האקלים האזורי והתנאים הימיים משתנים במעבר ממזרח הים התיכון למערבו והם מכתיבים את מגוון בעלי החיים הימיים החיים בו. במעבר מחופי שדות-ים ועד לחופי ג'יברלטר ניתן לראות את השינויים באופיו הביולוגי והאקולוגי של הים התיכון. במסע תת-ימי צבעוני וקסום דרך חופי הארץ, קרואטיה, סיציליה, מלטה, חופי ספרד וג'יברלטר נכיר את החיים התת-ימיים בים התיכון ונופתע מהמגוון הביולוגי הגבוה ומהצבעוניות הרבה המאפיינת את מערב הים התיכון. בהרצאה תהיה התייחסות גם להשפעת האדם על הסביבה הימית: חדירת מינים פולשים, דיג יתר, זיהומים ועוד.
על המרצה: ד"ר רמי קליין, ביולוג ימי וצלם תת-ימי הפקולטה למדעי הים, מכמורת, המרכז האקדמי רופין.
מנחה: נגה גבריאלי, רכזת אנשי הים התיכון, אקואושן.
לינק לזום: https://zoom.us/j/99396220614

לא קודחים בפלמחים! עולים לבג"ץ!
2021-02-23 10:30 - 12:00
בשנה האחרונה נודע לנו שמשרד האנרגיה העניק במתנה לחברת אנרג'יאן רשיון לקידוחי גז באזור אקולוגי רגיש וייחודי 30 ק"מ מחוף פלמחים!
לא יתכן שבעידן של משבר אקלים ממשיך משרד האנרגיה עם האובססיה שלו לקידוחי הגז, ומסכן בחוסר אחריות את הבריאות שלנו, הים שלנו, ואת אחד מבתי הגידול המרשימים בעולם!
הצטרפו אלינו להפגנה במהלך הדיון בעתירה של החברה להגנת הטבע נגד הקידוחים.
יום שלישי, ה-23.02 בשעה 11:00 ברחבת בית המשפט העליון (רח' שערי משפט, ירושלים)

חיות והסוואות. מרצה: צלם הטבע עינב ברזני
2021-02-21 17:00 - 18:00
לכבוד פורים נצא עם צלם הטבע עינב ברזני למסע בעקבות מנגנוני התחפשות בטבע: הסטה, הסוואה, הרתעה וחיקוי. נצפה בבעלי חיים המתחפשים לבעלי חיים אחרים, מסתווים, משנים צורה, מרקם וצבע. נצפה בבעלי חיים שרוצים להיראות מאיימים וכאלה שהופכים לבלתי נראים. דיונונים, תמנונים, דגי סלע, מדוזות, צפרדעים, דגים, פינגווינים ואפילו גדולי היונקים הלוויתנים.
כולם מתחפשים, או משתמשים בטכניקה של הסוואה, בניגוד לנו, בני האדם, בעלי החיים אינם בוחרים בתחפושת שלהם. תופעות ה"התחפשות" בטבע נוצרות בתהליך אבולציוני ארוך שנים, ובמקרים רבים אפשר לומר ש"מי שאינו מתחפש, אינו שורד.
על המרצה: עינב ברזני, צלם טבע ומהנדס, מרצה על סיפורי מסע סביב העולם, כותב במוסף טרוולר של הנשיונל ג’יאוגרפיק, במגזינים רבים אחרים.
מנחה: שני טובול, רכזת קהילת דרום של אנשי הים התיכון, דלפיס.
ההרצאה מתאימה לקהל צעיר מגיל 10 ומעלה.
פרטים נוספים: http://bit.ly/2NwgXEz
לינק לזום: https://zoom.us/j/97144112554

כל הנחלים זורמים אל הים - נפגשים בשפכי הנחלים
2021-02-12 09:00 - 13:00
לים התיכון זורמים 12 נחלים הסובלים מזיהום שמקורו במפעלים, בהזרמת קולחים, ביוב ובכמויות אדירות של זבל (ובמיוחד פלסטיק) המהווים מלכודות מוות לסביבה הימית.
ביום שישי 12.2 נצא אל שפכי הנחלים בקרבת שמורות ימיות, כחלק ממבצע ניקיון ארצי של רשות הטבע והגנים ונקדיש את היום להעלאת המודעות לזיהום נחלים ולניקוי שפכי הנחלים.
האירועים יכללו הרצאות ופעילויות, ויתקיימו בשפכי הנחלים הבאים:
ניקיון שפך נחל פולג – קהילת ים שרון
בתוכנית: הדרכה מאת רן פרחי, רכז מקצועי ברשות ניקוז ונחלים שרון, וניקוי השפך.
9:00 – קפסולה ראשונה.
11:00 – קפסולה שנייה.
ניקיון שפך נחל אבטח בניצנים – קהילת הדרום.
9:00 – התכנסות בניצנים הדרכות והפעלות.
10:30 – ניקוי שפך הנחל.
ניקיון שפך נחל שקמה בזיקים – קהילת הדרום.
9:00 – התכנסות בזיקים : הדרכות והפעלות
10:30 ניקוי שפך הנחל
ניקיון שפך נחל אורן – קהילת חוף כרמל
הדרכה וניקיון. הפעילות תכלול הסבר על קואליציית אנשי הים התיכון, שמורות הטבע הימיות ועל הזיהום בשפכי הנחלים .
10:00 – קפסולה ראשונה
11:00 – קפסולה שנייה
12:00 – קפסולה שלישית.
ניקוי שפכי ואדיות חיפה לוטם/אחוזה – קהילת ראש כרמל.
בתכנית: סיור והדרכה בשילוב פעילות חוויתית.
¬9:00-10:30 – לפעילי קהילה ימי ראש כרמל
11:00-12:30 לקהל הרחב, בהרשמה מראש בלבד.
ניקיון שפך נחל בצת חוף בצת
הדרכות וניקיון. בשיתוף ארגון קיימא והחברה להגנת הטבע.
10:30 – לפעילי קבוצת שומרי החוף והים.
11:30 – לקהל הרחב. בהרשמה מראש.
הגעה לאירועים בהרשמה בלבד!
פרטים נוספים והרשמה: https://bit.ly/3rf7qk1
הפעילות בהתאם להנחיות התו הסגול ומוגבלת במספר המשתתפים.
הרישום אינו מהווה אישור הגעה לאירוע. האישור יתקבל בהודעה אישית, בסמוך לאירוע.
במידה ומזג האוויר לא יאפשר האירועים יידחו.
בתאריך 9.2 נקיים הרצאה בזום בנושא זיהום נחלים והשפעתו על הים התיכון עם דליה טל. אתם מוזמנים:
https://zoom.us/j/99446926785

זיהום נחלים והשפעתו על הים
2021-02-09 19:00 - 20:00
הרצאה בנושא: זיהום נחלים והשפעתו על הים התיכון .מהן הסיבות לזיהום הנחלים, כיצד זה משפיע על הים ועלינו ומה צריך לעשות כדי למנוע תופעה מרגיזה זו.
מרצה: דליה טל, מנהלת קמפיינים ורכזת תחום נחלים בעמותת "צלול" .
מנחה – יובל אלון, רכז קהילת ים אכזיב של אנשי הים התיכון.
ההרצאה בזום:
https://zoom.us/j/99446926785

זרם פריצה, תגובת לחץ, ומה שביניהם
2021-02-03 19:00 - 20:00
האם קרה לכם שאיבדתם שליטה בים והרגשתם שאתם נסחפים?
זרם פריצה הוא אחד מהגורמים העיקריים למקרי טביעה בים התיכון, תגובת לחץ הינה תגובה טבעית למצבים וסיטואציות שונות בחיי היום יום.
מה אפשר ללמוד מהתמודדות עם זרם פריצה בים לאתגרים השוטפים אותנו בחיים (במיוחד בתקופה זו).
שיחה עם יוסי אהרוני רכז תחום גוף. נפש. סביבה בעמותת צלול, אנשי הים התיכון.
בהשתתפות הקהל.
לינק לזום: https://zoom.us/j/97279251704

מה הסיפור של הכרישים בחדרה?
2021-01-26 19:00 - 20:00
מדוע מגיעים כרישים לחדרה, האם צריך לפחד מהם, מה מאיים עליהם, מדוע חשוב לתת להם ספייס ועוד עובדות על תופעת הכרישים החורפית בחדרה.
מרצה: עדי ברש, יו"ר עמותת כרישים בישראל, דוקטורנית באוני' חיפה.
מנחה: רותם וידן, רכזת אנשי הים התיכון מטעם החברה להגנת הטבע
לינק לזום: https://zoom.us/j/95623780449

לשבור את הגלים
2021-01-20 19:00 - 20:00
החיים שלנו רצופים במשברים. כיצד גלישה בים מסייעת להתמודד עם אתגרי היום יום.
מפגש בין אורי קלר מדריך בעמותת "הגל שלי" ויוסי אהרוני רכז תחום גוף-נפש-סביבה בעמותת צלול, מאנשי הים התיכון.

הכל על שמורות ימיות
2021-01-05 19:00 - 20:00
שמורות טבע ימיות בים התיכון של ישראל: על מה הן שומרות ומי נהנה מזה?
בעולם שבו הימים והאוקיינוסים נתונים ללחצים רבים עקב פעילות האדם, נדרשים מאמצים רבים כדי להגן על בעלי החיים והצמחים החיים בהם. שמורות טבע ימיות מוכיחות עצמן ככלי מצוין לשימור הסביבה – בעולם, וגם כאן אצלנו, בים התיכון.
בהרצאה תסביר ד"ר רותי יהל מהי שמורה ימית, על מה היא שומרת (ועל מה לא), מה צריך לקרות כדי שהמשמורות אכן ישמרו על הסביבה הימית, ואיפה חשוב שיהיו שמורות כאלה.
על המרצה: ד"ר רותי יהל – אקולוגית ימית של הים התיכןן ברשות הטבע והגנים.
בארגון, קהילת ים שרון של אנשי הים תיכון, אקואושיין.
לינק לזום: https://zoom.us/j/97308785672
מחכים לכם!

מי הנגר המזוהמים הנשפכים לים. מה הפתרון?
2020-12-24 19:00
מי הנגר מזוהמים שנשפכים לים מכילים קשת רחבה של מזהמים ורעלנים, מומסים ומרחפים. החל משמנים ודלקים וכלה במתכות כבדות אשר מהוות גורם קריצונגני (מסרטן), זרחן, גלישות ביוב, חיידקים ווירוסים גורמי מחלות.
ד״ר ירון זינגר חוקר ומדען המתמחה במי נגר עירוני והטיפול בהם מזה 15 שנה, מציג קונספט אקולוגי פורץ דרך הממיר מי נגר מזוהמים למשאב מניב- הגישה ווטכנולוגיה שמובילה בעולם והוכחה מדעית בעולם ומוטמעת ביבשת שלמה.
הקונספט נוסה לראשונה באוסטרליה ומוטמע בה בהצלחה. זינגר שהיה שותף לפיתוח הטכנולוגיה המבוססת על מערכות טבעיות באוסטרליה מספר שהצליחו לטפל במים ולמנוע את הזיהום שהשפיע על השונית הגדולה באוסטרליה, ובמפרץ פיליפ במלבורן.
בארץ הושלם בהצלחה שלב הפיילוט בשכונה הירוקה בכפר-סבא, בת -ים ורמלה.
בשיחה עם יוסי אהרוני. רכז אנשי הים התיכון חוף כרמל, יציג ד"ר זינגר את השיטה ויענה לשאלות הקהל.
יום חמישי 24.12 בשעה 19:00 בערב, בזום: https://zoom.us/j/95527124763

אוצרות מתחת למים - ארכיאולוגיה ימית בחוף הכרמל וחיפה
2020-12-22 19:00 - 20:00
אזור חוף הכרמל וחיפה עשיר בממצאים ארכיאולוגיים תת-ימיים שהותירו אחריהן
התרבויות קדומות שהתקיימו באזור בעשרת אלפי השנים האחרונות.
בהרצאה נסקור יישובים מהתקופה הניאוליתית שהוצפו על ידי הים, כמו גם נמלים ומעגנים, שרידי כלי שייט ומטענים, חפצים שהיו בשימוש הימאים והדייגים הקדומים וכלי נשק ופולחן שנשאו עמן הספינות.
מרצה: ד"ר אהוד גלילי, ארכיאולוג ימי, אוניברסיטת חיפה.
מארחים: קהילת ים שרון של אנשי הים התיכון
ההרצאה תועבר בזום:
https://zoom.us/j/93722056474

סודות הלילה של חולות החוף
2020-11-24 19:00 - 20:00
חולות החוף מגיעים אלינו מהרי אתיופיה ומרמות החול של סודן, דרך נהר הנילוס הנשפך
לים התיכון. החולות מורבדים בים וביבשה ויוצרים מערכות אקולוגיות סמויות מהעין.
המצע הרך טבול בים ויוצר את המערכת האקולוגית השנייה בגודלה על פני כדור הארץ,
ומאכלס דגים, אצות וחסרי חוליות שונים.
החול שנפלט אל היבשה מהווה בית גידול לחי וצומח שחלקו ייחודי לארץ ישראל.
בהרצאה: סיפורו של גרגיר החול, מההרים הרחוקים ועד החופים שלנו ,החי והצומח היחודי שהוא מאכלס והשינויים האקולוגים שמתרחשים בו..
מרצה חנן אזולאי – מדריך טיולים בכיר ואיש ים העוסק מעל 30 שנה במחקר של האקולוגיה והזואולוגיה של החופים הצפוניים של הים התיכון הישראלי.
מארח- יובל אלון, רכז קהילת ים אכזיב של אנשי הים התיכון.
ההרצאה תועבר בזום: https://zoom.us/j/92051093484

ניקוי הים הגדול בעולם
2020-10-30 07:00 - 16:00
להצטרפות לניקוי הים הגדול בעולם 2021 – ביום שישי 3.12.21 לחצו כאן!
אנחנו מתרגשים להזמין אותכן ואותכם לשבור שיא עולמי כולנו ביחד!
הצטרפו אלינו לאירוע ראשון מסוגו בישראל – אירוע שאנחנו מקווים ישפר את היחס שאנחנו נותנים לאדמה ויעלה את המודעות בארץ כולה
*ניקוי החוף הגדול ביותר שהיה אי פעם בעולם*
כל החופים במדינה!
מראש הנקרה עד אילת!!!
בואו נשים את ישראל על המפה!
מתי הדבר המטורף הזה קורה?
*ביום שישי 30 באוקטובר 2020
נאחד כולנו כוחות ונשבור ביחד שיא עולמי היסטורי שלא נראה כמוהו בעבר.
העתיד כבר כאן והגיע זמן לעשות דברים טובים, ביחד!
אשרו הגעה ותפיצו את האירוע ככה שאף אדם במדינה שלנו לא יפספס

***************************************************************************
On October 30th, 2020, we invite you to help Israel set the WORLD RECORD for the Largest Beach Clean-Up.
From Rosh Hanikra, all the way down to Eilat, we have an incredible opportunity to clean the beaches of israel, create lasting cultural change, and inspire other countries to follow suit. A beautiful example of good creating even more good 🙂
We are now in the final stages of getting schools, municipalities, tech companies, and youth programs to join us in co-creating this historic event – and we need your help too!
Please share this event with your friends and families to spread the word as much as possible.

ראי פחות

טובעים בים של פסולת
2020-10-13 19:00 - 20:00
הרצאה מרתקת לקראת ארוע ניקוי החופים הגדול בארץ, על פסולת ימית, פלסטיק בארץ ובעולם: מאיפה מגיעה הפסולת, כיצד היא מסכנת אותנו ואת המגוון הביולוגי, מה זה מיקרו פלסטיק ומה סכנותיו, מי אשם, מה ניתן לעשות כדי להפחית אותה, ואיך כל זה קשור לכלכלה מעגלית?
מרצה : ד'ר גליה פסטרנק , מומחית לפסולת ימית וזיהום ים שערכה כמה מחקרים מרתקים בתחום.
ההרצאה מלווה בתמונות וסרטונים. בסיומה תנתן הזדמנות לשאלות ודיון.
מארח – יובל אלון, רכז קהילת ים אכזיב של אנשי הים התיכון.
קישור לזום:
https://zoom.us/j/91912260961

מבט לתוך הים- נדחה!
2020-09-25 08:00 - 12:00
ושוב אנחנו חוזרים עם האירוע שכולכם מחכים לו כל השנה: אנשי הים התיכון מזמינים אתכם להכיר את השמורות הימיות ולתמוך בהן ביום של פעילויות מתחת למים: שנירקול מודרך להיכרות עם השמורות הימיות. היכרות עם הריף הרדוד ועם מיני דגים וחסרי חוליות הייחודים לשמורות שלנו.
חשוב להקים שמורות ימיות בשביל להגן על הטבע הימי ואלפי סוגי החי והצומח הנמצאים בו ועל בעלי חיים ימיים גדולים כמו דולפינים וצבי ים שטווח המחיה שלהם רחב. סיבות נוספות הן: לשמור על נוף פתוח ומרחב לפעילויות פנאי ונופש, כדי שהמים שאנו מתרחצים בהם יהיו נקיים ובריאים יותר, שיהיו יותר אזורי צלילה מרהיבים, וכדי להגדיל את כמות הדגה בשטחי הדיג.
הפעילות תתקיים באזורי השמורות הימיות, שבהן פועלים אנשי הים התיכון. זה יקרה ביום שישי 25.9.20.
פרטים מלאים והרשמה בהמשך. בינתיים שריינו את היום!

אנרגיות מתחדשות בים: כלי שייט
2020-09-10 19:00 - 20:00
האם יאכטות וכלי שייט הם ידידותיים לסביבה?
בהרצאה יעלו בעיות בנושא ויוצגו טכנולוגיות חדשות בתחום האנרגיה ואיכות הסביבה כמו:
יתרונות וחסרונות בשימוש אנרגיה חלופית לעומת מנועי בעירה פנימית. האם מנועים מבוססי חשמל, מימן, אנרגיה סולארית ועוד, יחליפו בעתיד את מנועי הדיזל המזוט והבנזין המזהמים?
על המרצה: איתן קרבציק, שייט וותיק, מרצה בקמפוס מדעי הים במכמורת ובוחן שייט לשעבר של משרד התחבורה.
ההרצאה תועבר בזום: קישור https://us02web.zoom.us/j/89530544755

סיור בין ים ליבשה. חוף קיסריה
2020-09-10 18:00 - 20:00
הצטרפו אלינו לחוויה בין ים ליבשה. רוצים לדעת לאן נעלמו הגחליליות? לצאת למסע אחר המטמון ולהבין כיצד להסתגל לשינויי אקלים?
מתי?
10.9 חמישי 18:00-20:00
סיור לקראת שקיעה בין ים ליבשה – ללא עלות בשיטת OUT DOOR TRAINING
בהתאם למגבלות התו הסגול
– לא תתאפשר כניסה לים
– מתאים לילדים ונוער
– ההשתתפות בסיור בליווי ובאחריות ההורים בלבד.
איפה?
נפגשים בחוף המרכז הימי קיסריה בשעה חמש וחצי – הסיור מתחיל בשעה שש בדיוק בחוף
לפרטים והרשמה: עופר קרן – צוות קרן אנרגיה 0547703717 ofer@kerenrg.com
https://forms.gle/26JspzJC9rjNRkLE8

הסוואה ותחפושות של חיות ימיות
2020-09-01 19:00 - 20:00
פורים לבעלי חיים רבים הוא דרך חיים, עולם המים עשיר בבעלי חיים המותאמים לסביבתם בדרכים מופלאות. חלק מהתאמות אלו משלבות הסוואה בבית הגידול והתחפשות לבעלי חיים אחרים. ההרצאה המרתקת תלווה בהפעלת
הצופים ובסרטונים תת ימיים.
מרצה: ד'ר שי שפיר, ביולוג ימי וראש החוג למדעי הסביבה במכללת אורנים.
ההרצאה הינה במסגרת סידרת הרצאות שבועיים של " אנשי הים התיכון" לקידום שמורות ימיות.מארח- יובל אלון, רכז קהילת ים אכזיב של אנשי הים התיכון.
ההרצאה בזום מתאימה לכל הגילאים.
קישור: https://zoom.us/j/91529714698

אל תלכלכו עלינו - ניקוי חוף מעיין צבי
2020-08-29 10:00 - 13:00
בעיית הפלסטיק והחד פעמי כבר שברה שיאים משלה, ואי אפשר להישאר אדישים. אי אפשר ללכת יותר לרחוץ בחופים בלי להרגיש על גופינו את נזקי הלכלוך בים ובחופים. הגיע הזמן להתאחד!
המטרה שלנו: לנקות לחוף מעיין צבי ת'צורה! מגיעים עם מלא שקיות ומשאירים את החוף נקי.
מתי?
29.8 יום שבת 10:00-13:00
איפה?
חוף מעיין צבי
לפרטים: נגה לבנברג 054-6522208 או בדוא"ל noga@hcarmel.org.il

מסע גדולי-הסנפיר במוזמביק - מרצה: מיכאל פארן
2020-08-17 19:00 - 20:00
בשנים 2018 ו-2019, יצאה משלחת ישראלית לחקר אקוסטיקת לווייתנים גדולי-סנפיר, שבאי באזרוטו במוזמביק שבאפריקה.
תקשורת יונקים ימיים, חוויות המשלחת, מחקר ימי במדינה מתפתחת והקשר בין הנדסה אקוסטית, בינה מלאכותית ולוויתנים גדולי-סנפיר, הם חלק מסיפורה של עמותת Deep Voice, עמותה ישראלית לחקר תקשורת לווייתנים.
לגדולי-הסנפיר דרך תקשורת ייחודיות, המורכבת בחלקה מ: קריאות חברתיות, קריאות אכילה, וגם שירת הלוויתן המפורסמת והאניגמטית, המכילה מאפייני תקשורת מתקדמים בהשוואה לחיות אחרות.
בהרצאה נחשף לתקשורת בקרב גדולי-הסנפיר, ונשמע על העמותה, מסעות המחקר של ופעילותה כיום.
מרצה: מיכאל פארן, עמותת deep voice.
ההרצאה בזום: קישור https://zoom.us/j/95913179774

תפוס ת'כריש - הרצאה וסדנה לכל המשפחה
2020-08-15 11:00 - 12:00
הרצאה מותאמת להורים וילדים על היצורים הימיים אשר מרתקים ומרתיעים אותנו בו זמנית – הכרישים. נפגוש כרישים שונים בעולם כפי שנתפסו בעדשת המצלמה התת מימית של יובל, אשר ישתף ויספר על ההתנהגות המייחדת את הכרישים השונים כפי שחווה במהלך צלילות שעשה לצידם ברחבי העולם.
לאחר מכן, ניצור בהשראת הכרישים האמיתיים כרישי משחק שיכולים לפתוח את הפה וגם "לטרוף".
משך ההרצאה כ-30 דקות. משך הסדנה כשעה.
יובל פנחס – חיפאי, איש ים, מדריך צלילה וצלם תת ימי. חבר בקהילת ראש כרמל של אנשי הים התיכון, פעיל בהסברה לילדים ונוער על חשיבות השמירה על הים, מבצע צלילות ניקיון ועוד. צילומים מצלילותיו ברחבי העולם מוצגים במסגרת התערוכה "הצילו!" המוצגת במוזיאון.

פרטים נוספים: באתר של המוזיאון הימי
מגיל 6 ומעלה | מחיר לילד: 25 ש"ח, כולל כניסה למוזיאון | מבוגר מלווה: כרטיס כניסה למוזיאון | הנחות לזכאים

אל תלכלכו עלינו - הדרכה בנושא מיקרופלסטיק
2020-08-14 09:00 - 12:00
הסברה בחופים. הדרכה בנושא מיקרופלסטיק
14.8 יום שישי 9:00-12:00 בחוף אקוודוקט ובחוף נחשולים

צונאמי בישראל. מרצה: ד"ר בברלי גודמן צרנוב
2020-08-11 19:00 - 20:00
"שלטי אזהרה מצונאמי בישראל? כיצד אסונות העבר עשויים להציל חיים"
בשנים האחרונות בטח ראיתם בחופי ישראל שילוט המזהיר מפניי צונאמי ומסביר באיזה אופן יש לנקוט ברגע האמת.
בטח חשבתם לעצמכם…
מה? צונאמי? פה בישראל?
בהרצאה נלמד מדוע השילוט הזה רלוונטי לנו, כיצד המחקר על צונאמיים שהיו בעבר יכולים לנבא את האסון הבא ואיך ניתן להערך לזה באופן הנכון ביותר. לינק להרצאה: https://zoom.us/j/93741736588

ניקוי נחל פולג
2020-08-11 18:00 - 20:00
ב11/8 בשעה 18:00 ניפגש בנחל פולג בנתניה ננקה אותו ונחזיר לו אהבה
יש לבוא עם נעליים סגורות, מסכה ובקבוק מים גדול.
מוזמנים לעזור לנו להפיץ את המודעות ולקחת חלק בהסברה ורתימה של המתרחצים בחוף.
שימו לב ⁦⁩ כמות המשתתפים הינה מוגבלת לכן יש להירשם בטופס ההרשמה שנמצא בלינק האירוע בפייסבוק- חשוב!
מוזמנים להביא בגד ים, מחצלת ופירות ולצפות יחד איתנו בשקיעה בסיום הניקיון
לינק לאיוונט-https://bit.ly/3fBHd8W

הלגונות הצפוניות בים התיכון. מרצה חנן אזולאי
2020-07-28 19:00 - 20:00
הלגונה היא בית גידול ייחודי, סביבה שמוגנת מהגלים על ידי שובר גלים טבעי. בו זמנית נכנסים לתוכה מים מהים, דרך תעלות טבעיות ששומרות על איזון ריכוזים (חמצן, מליחות ועוד) וניקיון הלגונה. במסגרת המחקר ניסינו לבדוק אם קיימת מחזוריות של אוכלוסיות, השפעה של מינים פולשים ובמקביל שינויים באוכלוסיות בעלי החיים, ביחס לעבר.
על המרצה: חנן אזולאי, מדריך טיולים בכיר ואיש ים, עוסק כבר כשלושים שנה ויותר באקולוגיה ובזואולוגיה של חופי הים התיכון הצפוניים של ישראל. בשנים האחרונות עורך, בשיתוף עם ד"ר אמיר פרלברג, מחקר עבור רשות הטבע והגנים, בנוגע לדינמיקה של אוכלוסיות בלגונות הצפוניות של הים התיכון (ניטור רב שנתי).
כמו כן ערך עבור הרט"ג, בשיתוף עם הפקח גל אריאלי, מחקר על השפעת לחץ של מטיילים על בתי גידול ימיים.
בתום ההרצאה ינתן זמן לשאלות ותשובות ודיון.
מארח- יובל אלון, רכז קהילת ים אכזיב של אנשי הים התיכון.
ההרצאה תועבר בזום: קישור: https://zoom.us/j/91795412166

סיור אל העולם הימי העשיר של גן לאומי ושמורה ימית שקמונה
2020-07-16 18:00
מי מחורר את הצדפים בחוף? מה מחפשת עגבניה על הסלעים בים? כיצד הצלחית פותחת שולחן?
יום חמישי, 16/7/20, 18:00 –
סיור קסום אל העולם הימי העשיר של גן לאומי ושמורה ימית שקמונה, פנינת טבע חיפאית 🐟
נערוך הכרות עם החוף הסלעי ויצורי ים מופלאים. פעילות חווייתית בהדרכת ביולוג ימי חיפאי, לכל המשפחה.
הסיור בתשלום ובהרשמה מראש. 20 מקומות בלבד!
מבוגר: 45 ש"ח, ילד (מגיל 4): 30 ש"ח.
לפרטים והרשמה:
רותם rotemv@spni.org.il ; 0547925578

לפני שהים יעלה והכל יטבע - מיצג מפלס הים חיפה
2020-07-09 17:00 - 20:00
ב9.7, יום חמישי אחרי הצהריים. נצא לקרוא להתעוררות תושבי האזור והשלטונות בנוגע לאחת הסכנות המפחידות ביותר שמביאים איתם שינויי האקלים – עליית מפלס הים. במיצג זה נצא לשכונות בבחיפה שנמצאות סמוך לקו הים, ונדמה את עליית מפלס הים, בבגדי ים, שנורקלים ו.. סירות.
מוזמנים ומוזמנות להצטרף אלינו למיצג קליל על נושא מטריד.
בואו עם בגדי ים, חליפות צלילה, שנורקלים, מצופים ועוד.
הים הוא אוצר בלום של חיים ויופי, בלעדיו לא יתקיימו החיים גם על היבשה. לאחרונה הוכרזה שמורת טבע ימית חדשה, "ראש כרמל", ואנו מברכים על כך, ומבקשים לקרוא להגדלת שטחי ים מוגנים כדי לשמור על החיים בים. בימינו הים הוא גם מקור לסכנה, עבור יישובים הסמוכים לקו החוף.
הפשרה מואצת של קרחונים גורמת לעלייה הדרגתית במפלס הים. הים התיכון עלה עד כה ב6 סנטימטר. עד 2050 המפלס צפוי לעלות ב-10 עד 30 ס"מ לפי הערכות סיכון להצפות בשל עליית מפלס הים מפרץ חיפה צפוי תחת רמת סיכון גבוהה. המשמעות של כך יכולה להיות הרס שכונות שלמות, ונזק של מליונים לכלכלה המקומית.
משבר האקלים כבר כאן, אי אפשר להתעלם ממנו. אנו קוראים לעיריית חיפה להכריז על מצב חירום אקלימי-אקולוגי, ולהתחיל לפעול עכשיו כדי לנוע את חלקינו בהחרפת שינויי האקלים.

יום האוקיינוסים 2020
2020-06-08 17:00 - 20:00
יום האוקיינוסים העולמי הוא מועד בינלאומי החל ב-8 ביוני כל שנה.
יום שבו ישנה הזדמנות לאנשים לכבד את האוקיינוסים, ולהזכיר שחשוב לשמור עליהם. האוקיינוסים מספקים לנו אינספור משאבים בהם: גלישה, חופים, תיירות, נוף ושמורות גידול לבעלי חיים בסכנת הכחדה.
אוקיינוס בריא הוא תנאי הכרחי לקיום שלנו !
את יום האוקיינוסים הבינלאומי מציינים הקואליציה של אנשי הים התיכון בשיתוף ארגוני סביבה גדולים, בשני אירועים מרכזיים.
1. יום שישי 5.6 בשעות הבוקר. פעילויות שונות לקהילות בים ובחופים, בהם: סיור חופי, הפלגה בשמורה, ניתור, צלילה, הפעלות ומשחקים בחוף, יוגה ועוד..
הפעילות בהרשמה ומיועדת לפעילי אנשי הים התיכון. מוזמנים להצטרף אל אחת מהקהילות שלנו. פרטים: http://www.medpeople.org.il/join-us
2. יום שני 8.6 בערב. שידור לייב (זום): הרצאות קצרות, סרטונים מהים, צילומים נדירים ועוד.
17:00-18:00 : הים התיכון: נכון להיום!
קודחים ומזהמים – ד"ר יובל ארבל מצלול
מה מצב השמורות? ד"ר רות יהל מרשות הטבע והגנים.
נשארו דגים בים? – הדס גן – פרקל -מהחברה להגנת הטבע
ים של פלסטיק – ד"ר יעל ברקי גטניו מהרשת הירוקה.
18:00-19:00 – פעילים למען הים
קהילות אנשי הים התיכון מקדמות שמורות ימיות * שומרים על הצבים עם מתנדבי רשות הטבע והגנים * חירום ים עם פעילי אקואושן * קהילת עמותת כרישים בישראל שומרים על הכרישים והבטאים * מחנכים לאהבת הדולפינים במרכז לדולפין והים.
19:00-20:00: אוקיינוסים ומשבר האקלים
שוניות אלמוגים בעידן של שינוי אקלים – ד"ר אסף זבולוני מרשות הטבע והגנים
מצב היונקים בים הגדול – ד"ר אביעד שיינין ממרכז הדולפין והים
דיג לא חוקי – יובל אלרואי מ- Sea Shepherd
המאבק על אמנת אוקיינוסים בינ״ל (באנגלית) – Arlo Hemphill, מגרינפיס ארה"ב.
בהנחיית מייקל רפאל.
השידור יועבר בעמוד הזה ובדפי הפייסבוק של כל הארגונים הסביבתיים הגדולים.
ניתן להצטרף לשידור גם בזום: https://zoom.us/j/97547609102

גששות על החוף
2020-05-07 18:00 - 19:00
מרצה: עופר אבל
הגששות היא אחת המיומנויות העתיקות והחשובות ביותר בעזרתן שרד האדם ובזכותה ידע למצוא את מזונו ולהיזהר מאויבים הסובבים אותו.
חולות החוף מאפשרים לנו לראות מגוון של בעלי חיים , להכיר מקרוב את אורחות חייהם.
בהרצאה נכיר עקבות של בעלי חיים שנמצאים על החוף גם בשעות שאנחנו לא שם, וכך נכיר יותר טוב את הסביבה הימית ואת המודעות לשמירתה.
ההרצאה בזום. פרטים בדף האירוע בפייסבוק: https://www.facebook.com/events/265036224623482/?active_tab=about
